CELEX: 31992L0052
Language: sl
Date: 1992-06-18 00:00:00
Title: Direktiva Sveta 92/52/EGS z dne 18. junija 1992 o začetnih in nadaljevalnih formulah za dojenčke in majhne otroke, namenjenih za izvoz v tretje države

Pomembno pravno obvestilo

|

31992L0052

Uradni list L 179 , 01/07/1992 str. 0129 - 0130 finska posebna izdaja: poglavje 11 zvezek 19 str. 0216  švedska posebna izdaja: poglavje 11 zvezek 19 str. 0216 

		Direktiva Sveta 92/52/EGSz dne 18. junija 1992o začetnih in nadaljevalnih formulah za dojenčke in majhne otroke, namenjenih za izvoz v tretje državeSVET EVROPSKE UNIJE JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker so predpisi Skupnosti v zvezi z začetnimi in nadaljevalnimi formulami za dojenčke in majhne otroke določeni z Direktivo Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene [4], in v Direktivi Komisije 91/321/EGS [5];ker je glede na vrsto zadevnih proizvodov zaželeno, da se predpisi Skupnosti ali mednarodni standardi, ki zadevajo njihovo sestavo, uporabijo za tovrstna živila, namenjena za izvoz v tretje države;ker je zaradi preprečevanja nepravilne uporabe teh proizvodov, ki bi lahko škodovali zdravju dojenčkov, zaželeno razširiti uporabo predpisov Skupnosti o označevanju začetnih in nadaljevalnih formul za dojenčke in majhne otroke tudi na proizvode, ki so namenjeni za izvoz v tretje države;ker se proizvodi, ki so v skladu z Direktivo 91/321/EGS, lahko tržijo v Skupnosti od 1. decembra 1992 dalje; ker nobena zakonodaja ne prepoveduje izvoza tovrstnih proizvodov v tretje države,SPREJEL NASLEDNJO DIREKTIVO:Člen 1Ta direktiva velja za začetne in nadaljevalne formule za dojenčke in majhne otroke, kakor je opredeljeno v členu 1(2)(c) in (d) Direktive 91/321/EGS, ki so namenjene za izvoz v tretje države.Člen 2Države članice zagotovijo, da se proizvodi iz člena 1 lahko izvažajo iz Skupnosti samo, če so v skladu s to direktivo.Člen 31. Noben drug proizvod, razen začetnih formul za dojenčke, se ne sme prikazovati kot primeren, da sam po sebi zadovoljuje prehranske potrebe normalnih zdravih dojenčkov v prvih štirih do šestih mesecih starosti.2. Poleg tega morajo biti proizvodi iz člena 1 v skladu:(a) s členi 3, 4, 5 in 6 Direktive 91/321/EGS ali z ustreznimi veljavnimi mednarodnimi standardi, ki jih je uvedel Codex Alimentarius;(b) s členom 7(2) do (6) Direktive 91/321/EGS;(c) z določbami Direktive Sveta 89/396/EGS z dne 14. junija 1989 o označbah ali znakih za ugotavljanje serije, v katero sodi živilo [6],če ni drugače zahtevano ali določeno z določbami države uvoznice.3. Ti proizvodi se označijo v primernem jeziku, tako da se prepreči vsakršno tveganje zamenjave začetnih formul za dojenčke in nadaljevalnih formul za majhne otroke.4. Predpisi, prepovedi in omejitve, določene v členu 7(2) do (6) Direktive 91/321/EGS, veljajo tudi za prikazovanje zadevnih proizvodov, in to predvsem za njihovo obliko, videz ali pakiranje, in za uporabljeno embalažo.Člen 4Države članice sprejmejo zakone in druge predpise, potrebne za uskladitev s to direktivo. O tem takoj obvestijo Komisijo. Ti ukrepi se izvajajo tako, da se prepove izvoz proizvodov, ki niso v skladu s to direktivo, z veljavnostjo od 1. junija 1994 dalje.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.Člen 5Ta direktiva je naslovljena na države članice.V Luxembourgu, 18. junija 1992Za SvetPredsednikVitor Martins[1] UL C 124, 16.5.1992, str. 14, inUL C 155, 20.6.1992, str. 18.[2] UL C 125, 18.5.1992.[3] UL C 106, 27.4.1992, str. 4.[4] UL L 186, 30.6.1989, str. 27.[5] UL L 175, 4.7.1991, str. 35.[6] UL L 186, 30.6.1989, str. 21. Kakor je bila nazadnje spremenjena z Direktivo 91/238/EGS (UL L 107, 27.4.1991, str. 50).--------------------------------------------------